wickkiey/tamil-wikipedia-markdown huggingface dataset:
# சிம்பா (2019 தமிழ்த் திரைப்படம்)


**சிம்பா** 2019ஆண்டு இந்திய தமிழ் மொழி திரைப்படமாகும் இத்திரைப்படம்'ஒரு சிறந்த நகைச்சுவை படமாகும்' அரவிந்த் ஸ்ரீதர் இப்படத்தை எழுதி இயக்கியுள்ளார் இப்படத்தில் பரத் , பிரேம்ஜி அமரன், சுவாதி தீட்சித் மற்றும் பானு ஸ்ரீ மெஹ்ரா ஆகியோர் முக்கிய கதாபாத்திரங்களில் நடித்துள்ளனர், அதே நேரத்தில் ரமணா துணை கதாபாத்திரத்தில் நடிக்கிறார். இப்படத்திற்கு விஷால் சந்திரசேகர் இசையமைத்துள்ளார். * சிம்பா * ஒரு தனித்துவமான கதைக்களத்துடன் கூடிய ஒரு சோதனை திரைப்படம் ஆகும்.  
விமர்சனங்கள். இந்தப் படம் விமர்சன ரீதியாக பாராட்டப்பட்ட ஆஸ்திரேலிய  
தொலைக்காட்சி தொடரை அடிப்படையாகக் கொண்டது.  
## கதைக்களம்
வசதியான குடும்பத்தைச் சேர்ந்த பரத், பிரபல நிறுவனமொன்றில் பணிபுரிந்து வருகிறார். போதைக்கு அடிமையான பரத்தின் தாத்தாவின் இறந்துவிடுகிறார் அவரின் இறப்புக்கு பிறகு, பரத்தும் போதைக்கு அடிமையாகிறார். தனிவீட்டில் வசித்து வரும் இவர் யாருடனும் பேசாமல் பழகாமல் தனிமையுடன், தனி உலகத்தில் வாழ்ந்து வருகிறார். இந்த நிலையில், பரத் வீட்டிற்கு பக்கத்து வீட்டில் குடியிறுக்கும் நாயகி பனுஸ்ரீ மேஹ்ரா, தனது நாயை பார்த்துக் கொள்ளும்படி பரத்திடம் விட்டுச் செல்கிறார். எப்போதும் போதையில் இருக்கும் பரத்துக்கு நாய், நாய் மாதிரி இல்லாமல் பிரேம்ஜியாக தெரிகிறது. இவர் பிரேம்ஜியுடன் பேசி நட்பாகிறார் பனுஸ்ரீ மேஹ்ராவும் அடிக்கடி பரத் வீட்டிற்கு வந்து செல்கிறார் இந்தப் பழக்கத்தால் பரத் பனுஸ்ரீ மீது காதல் வயப்படுகிறார். தனது காதலுக்கு உதவும்படி பரத், பிரேம்ஜியிடம் கேட்கிறார். இதுஒருபுறம் இருக்க பனுஸ்ரீயுடன் ஒன்றாக பணிபுரியும் ரமணாவும் பனுஸ்ரீயை தீவிரமாக காதலிக்கிறார்.  
பரத்துக்கு பிரேம்ஜியாக தோன்றும் நாய் அவரது காதலுக்கு உதவி அதன்மூலம் அவர்களின் காதல் எப்படி வெற்றி பெற்றது என்பது தான் படத்தின் மீதிக்கதை  
ஆகும்.  

## நடிகர்கள்
- மகேஷாக பரத்
- சிம்பாவாக பிரேம்ஜி அமரன்
- மதுவாக பானு ஸ்ரீ மெஹ்ரா
- டயானாவாக சுவாதி தீட்சித்
- தீபக்காக ரமணா
- சுவாமிநாதன்
- கால்நடை அறுவை சிகிச்சை நிபுணராக சீனிவாசன்
- ஸ்வேதா அசோக்

## தயாரிப்பு
அரவிந்த் ஸ்ரீதர் நகைச்சுவை திரைக்கதையை எழுதினார் அதில், பரத் முக்கிய வேடத்தில் தோன்றுவதற்கு ஒப்பந்தமானார். சில எதிர்மறை அனுபவங்களின் மூலம் கூடுதல் உணர்ச்சித் திறனைப் பெறும் இளைஞராக நடித்துள்ளார். நடிகை பானு ஸ்ரீ மேரா பத்திரிக்கையாளராக நடிக்க ஒப்பந்தமானார் . போதைப்பொருள் உபயோகிப்பவராக இருந்த தனது நண்பன் இடம்பெற்ற ஒரு நிஜ வாழ்க்கை சம்பவத்தை அடிப்படையாகக் கொண்டு தான் இந்த திரைக்கதையை உருவாக்கியுள்ளார். அதில் தனது அனுபவங்களைக் கொண்டு ஒரு கற்பனைக் கதையை உருவாக்கியுள்ளார் இயக்குநர் ஸ்ரீதர் . பரத் ஆரம்பத்தில் தமிழ் திரையுலகில் திரைக்கதையின் பொருட்செலவு சாத்தியம் குறித்து தயங்கினார். ஆனால் பின்னர் படத்தைத் செய்யத் தேர்வு செய்தார். மேஜிக் சேர் கே.சிவனேஸ்வரன் ஜூன் 2015 இல் சதீஷால் ஒருங்கிணைக்கப்பட்டு சென்னை மற்றும் பாண்டிச்சேரி முழுவதும் இத்திரைப்படத்தை எடுக்கத் துவங்கினார்.  

இத்திரைப்படத்தின் தயாரிப்புப் பணிகள் 2016ஆம் ஆண்டு முடிவடைந்தது, இப்படத்தின் முதல் முன்னோட்டம் அக்டோபர் 2017 ஆம் ஆண்டு வெளியிடப்பட்டது, இப்படத்தின் இரண்டாவது முன்னோட்டம் அக்டோபர் 2018 ஆம் ஆண்டு வெளியிடப்பட்டது, நீண்ட தாமதத்திற்குப் பிறகு 2019 ஆம் ஆண்டு ஜனவரி 25ஆம் தேதி இப்படம் வெளியிடப்பட்டது .  

## ஒலிப்பதிவு
நடிகர் சிலம்பரசன் இப்படத்தில் ஒரு பாடலை பாடியுள்ளார். இந்த ஒரு பாடல் மட்டும் 2016 ஆம் ஆண்டு ஆகஸ்ட் 6 ஆம் தேதி படத்தின் மொத்த பாடல்கள் வெளியிடுவதற்கு முன்னரே வெளியிடப்பட்டது.
# முதுகு நாண் பிறவி குறைபாடு


முதுகு நாண் பிறவி குறைபாடு மரபு காரணிகள் மற்றும் சூழ்நிலை காரணிகள் அல்லது இரு காரணிகளின் கலவையால் உண்டாகிறது. கருத்தரிப்புக்கு முன்னும் பின்னும் போதிய அளவு இலைக்காடி உயிர்ச்சத்து எடுத்துக்கொள்ளவில்லை எனில் இந்த பிறவி குறைபாடு ஏற்படும். மற்ற நோய் காரணிகள் வலிப்பு நோய் மருந்துகள், உடற்பருமன், நீரிழிவு நோய் முதலியனவாகும். முதுகு நாண் பிறவி குறைபாடு என்பது நரம்பு குழாய் குறைபாடு வகை சார்ந்த பிறவி குறை ஆகும்.  

பெரும்பாலான இந்த பிறவி குறை கருத்தரிப்புக்கு முன்னும் பின்னும் கருவுற்ற தாய் இலைக்காடி உயிர்ச்சத்து உட்கொள்வதால் குழந்தைக்கு வராமல் தவிர்க்கலாம். திறந்த முதுகு நாண் பிறவி குறைபாடு என்ற முள்ளந்தண்டு நிரல் பிறவி குறையை அறுவைசிகிச்சையின் மூலம் சரிசெய்துகொள்ளலாம்.  

கிட்டத்தட்ட 15% மக்கள் பாதிப்புக்குள்ளாவது முள்ளந்தண்டு நிரல் குறை ஆகும். மற்ற வகை முதுகு நான் பிறவி குறைபாடு நாடுகளுக்கு ஏற்ப 1000 பிறப்புக்கு 1 முதல் 5 ஏற்படுகிறது. சராசரியாக வளர்ந்த நாடுகளில் ஐக்கிய அமெரிக்க நாடுகள் உட்பட 1000 பிறப்பில் 0.4 பிறப்பு இந்த பிறவி குறை ஏற்படுகிறது. இந்தியாவில் 1000 பிறப்பில் 1.9 பிறப்புகள் இந்த பிறவி குறை ஏற்படுகிறது. கறுப்பின மக்களை விட காக்கேசிய இனம் சார்ந்த மக்கள் அதிகளவில் பாதிப்புக்குள்ளாகின்றனர். இலத்தீன் மொழியில் இதன் சொற்பதம் **பிளவுபட்ட முள்ளந்தண்டு எலும்பு** என்பதாகும்.
# வினோத் பாபு



**வினோத் பாபு** (சூன் 11, 1990) என்பவர் தமிழ்த் தொகுப்பாளர்கள், நகைச்சுவையாளர் மற்றும் தொலைக்காட்சி நடிகர் ஆவார்.  

## ஆரம்பகால வாழ்க்கை
வினோத் பாபு ஜூன் 11 1990 ஆம் அன்று தமிழ்நாட்டில் உள்ள திருச்சிராப்பள்ளியில் பிறந்தார். திருச்சிராப்பள்ளி அரசு உயர்நிலைப்பள்ளியில் இடைநிலைக் கல்வியை முடித்து ஸ்ரீவில்லிபுட்டூர் கலசலிங்கம் பல்கலைக்கழகத்தில் இளங்கலை பட்டம் பெற்றவர்.  

## தொலைக்காட்சி வாழ்க்கை
இவர் 2014ஆம் ஆண்டு ஆதித்யா தொலைக்காட்சியில் *கோலிவுட் சம்பிரதாயம்* என்ற நிகழ்ச்சி மூலம் தொகுப்பாளராக அறிமுகமானார். அதை தொடர்ந்து *காமெடிக்கு நாங்க கரண்டி* என்ற நிகழ்ச்சியையும் அதே தொலைக்காட்சியில் தொகுத்து வழங்கினார்.  

2018ஆம் ஆண்டில் சிவகாமி என்ற தொடரின் மூலம் நடிகராக அறிமுகமானார். ஜாதி மாறி திருமணம் செய்யும் இரு இளம் ஜோடிகள் அதனால் அவர்கள் எதிர்கொள்ளும் பல பிரச்சனைகளை மையமாக எடுக்கப்பட்ட தொடரில் ராஜ்குமார் என்ற கதாபாத்திரத்தில் கதாநாயகனாக நடித்தார். இவருக்கு ஜோடியாக நீனு கார்த்திகா நடித்துள்ளார். இந்த தொடர் இவருக்கு ஒரு நல்ல பெயரை கொடுத்தது. இந்த தொடர் கலர்ஸ் தமிழ் தொலைக்காட்சியில் ஒளிபரப்பானது.  

2019ஆம் ஆண்டு விஜய் தொலைக்காட்சியில் ஒளிபரப்பான கலக்கப் போவது யாரு? (பகுதி 8) என்ற நகைச்சுவை நிகழ்ச்சியில் போட்டியாளராக பங்கு கொண்டார். அதை தொடர்ந்து அதே ஆண்டில் சுந்தரி நீயும் சுந்தரன் நானும் என்ற தொடரில் கதாநாயகனாக நடித்துள்ளார்.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 2014-2016 | கோலிவுட் சம்பிரதாயம் | தொகுப்பாளராக | ஆதித்யா தொலைக்காட்சி |
| --- | --- | --- | --- |
| காமெடிக்கு நாங்க கரண்டி |  |  |  |
| 2018 | சிவகாமி | ராஜ்குமார் | கலர்ஸ் தமிழ் |
| 2019 | கலக்கப் போவது யாரு? (பகுதி 8) | போட்டியாளராக | விஜய் தொலைக்காட்சி |
| 2019–ஒளிபரப்பில் | சுந்தரி நீயும் சுந்தரன் நானும் | வேலு |  |
| 2019 | எங்கிட்ட மோததே 2 | விருந்தினராக |  |
| ஸ்டார்ட் மியூசிக் |  |  |  |
# அஸ்வந்த் திலக்



**அஸ்வந்த் திலக்** என்பவர் தமிழ்த் திரைப்படம் மற்றும் தொலைக்காட்சி நடிகர் ஆவார். இவர் 2007 முதல் பூ (2008), ராவணன் (2010), நாயகி (2016) போன்ற பல திரைப்படங்களிலும் தென்றல் (2011-2014), வம்சம் (2014-2017), நெஞ்சம் மறப்பதில்லை (2017-2019) போன்ற தொலைக்காட்சி தொடர்களிலும் நடித்ததத்தன் மூலம் தமிழர்கள் மத்தியில் அறியப்படும் நடிகர் ஆவார்.  

இவர் மலைக்கோட்டை (2007), கண்ணா லட்டு தின்ன ஆசையா (2013), காலா (2018) போன்ற திரைப்படங்களில் பின்னணி நடனக் கலைஞர் ராகவும் பணியாற்றியுள்ளார் என்பது குறிப்பிடத்தக்கது.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை
! குறிப்புகள்
! மொழிகள்**

| 2011-2014 | தென்றல் | அவினாஷ் | சன் தொலைக்காட்சி | துணை கதாபாத்திரம் | தமிழ் |
| --- | --- | --- | --- | --- | --- |
| 2014-2017 | வம்சம் | முத்து, காத்தமுத்து |  |  |  |
| 2017-2018 | பூவே பூச்சூடவா | கார்த்திக் | ஜீ தமிழ் |  |  |
| 2017-2019 | நெஞ்சம் மறப்பதில்லை | அர்ஜுன் | விஜய் தொலைக்காட்சி | 2வது கதாநாயகனாக |  |
| 2018 | நலம் நலம் அறிய ஆவல் | சத்யா | ராஜ் தொலைக்காட்சி | கதாநாயகனாக |  |
| 2019 | பார்யா | நந்தன் | ஏஷ்யாநெட் | துணை கதாபாத்திரம் | மலையாளம் |
| 2019 – ஒளிபரப்பில் | சுந்தரி நீயும் சுந்தரன் நானும் | சரணவனன் | விஜய் தொலைக்காட்சி | 2வது கதாநாயகனாக | தமிழ் |
| ரன் | பிரபு | சன் தொலைக்காட்சி | துணை கதாபாத்திரம் | } |  |
# பொட்டாசியம் சயனேட்டு


**பொட்டாசியம் சயனேட்டு** *(Potassium cyanate)* என்பது KOCN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சில சந்தர்ப்பங்களில் இவ்வாய்ப்பாட்டை KCNO என்றும் எழுதுவார்கள். பொட்டாசியம் சயனேட்டு நிறமற்ற ஒரு திண்மமாகும். பல வேதிச் சேர்மங்கள் குறிப்பாக களைக் கொல்லிகள் தயாரிப்பதற்கு இவ்வுப்பு பயன்படுகிறது. 2006 ஆம் ஆண்டு மட்டும் உலக அளவில் சோடியம், பொட்டாசியம் உப்புகள் 20000 டன்கள் உற்பத்தி செய்யப்பட்டுள்ளன.  
## கட்டமைப்பு
சயனேட்டு எதிர்மின் அயனி கார்பன் டை ஆக்சைடுக்கு நிகரான சம எலக்ட்ரான் அமைப்பை கொண்டுள்ளது. அசைடு எதிர்மின் அயனியை போல நேர்கோட்டு அமைப்பையும் பெற்றுள்ளது. C-N பிணைப்புகளுக்கு இடையே 121 பைக்கோமீட்டர் இடைவெளி உள்ளதால் இது சயனைடை விட 5 பைக்கோமீட்டர் நீளம் அதிகமாக கொண்ட பிணைப்பாகக் கருதப்படுகிறது.பொட்டாசியம் சயனேட்டும் பொட்டாசியம் அசைடும் சமகட்டமைப்பை ஏற்றவையாக உள்ளன.  

## பயன்கள்
பெரும்பாலான வேதியியல் பயன்பாடுகளுக்கு, பொட்டாசியம் மற்றும் சோடியம் உப்புகள் ஒன்றுக்கொன்று மாற்றாகப் பயன்படுத்தப்படுகின்றன. . பொட்டாசியம் சயனேட்டு பெரும்பாலும் சோடியம் உப்புக்காக விரும்பப்படுகிறது, இது தண்ணீரில் குறைவாக கரையக்கூடியது மற்றும் தூய்மையான வடிவத்திலும் கிடைக்கிறது.  
பொட்டாசியம் சயனேட்டு, யூரியா வழித்தோன்றல்கள், செமிகார்பசைடுகள், கார்பமேட்டுகள் மற்றும் ஐசோசயனேட்டுகள் உள்ளிட்ட பல்வேறு கரிம தொகுப்பு வினைகளுக்கான அடிப்படை மூலப்பொருளாக பயன்படுத்தப்படுகிறது. உதாரணமாக, ஐதராக்சியூரியா என்ற மருந்தை தயாரிக்க பொட்டாசியம் சயனேட்டு பயன்படுத்தப்படுகிறது. இது உலோகங்களின் வெப்பப் பதனிடல் செயல்முறையிலும் பயன்படுத்தப்படுகிறது. பெர்ரைட்டு எஃகை நைட்ரோகரியூட்டல் செயல்முறையை இதற்கு உதாரணமாகக் கூறலாம்>  
## பிணி நீக்கும் பயன்கள்
பொட்டாசியம் சயனேட்டு சில நிபந்தனைகளின் கீழ் அருவாள் வகை எரித்ரோசைட்டுகளின் சதவீதத்தைக் குறைக்கப் பயன்படுகிறது, மேலும் இவற்றின் குறைபாடுகளின் எண்ணிக்கையையும் அதிகரித்துள்ளது. வேதித்துறை ஆய்வுக் கூடத்தில் சோதனைக் கண்ணாடிக் குழாயில் ஒரு நீரிய கரைசலில் ஆக்சிசனேற்ற நீக்கத்தின்போது மனித எரித்ரோசைட்டுகளைக் கொண்ட ஈமோகுளோபின்களிலிருந்து .அருவாள் அணுவை மீளமுடியாமல் தடுக்கிறது. பறவைகள் மற்றும் பாலூட்டிகள் இரண்டிலும் சயனேட்டு உப்புகள் மற்றும் ஐசோசயனேட்டுகள் ஒட்டுண்ணி நோய்களுக்கு சிகிச்சையளிக்க முடியும் என்பதை போல கால்நடை மருத்துவர்கள் பொட்டாசியம் சயனேட்டையும் பயனுள்ளதாகக் கண்டறிந்துள்ளனர்.  
## தயாரிப்பும் வினைகளும்
பொட்டாசியம் கார்பனேட்டுடன் யூரியாவை சேர்த்து 400 பாகை செல்சியசு வெப்பநிலைக்கு சூடாக்குவதன் மூலம் KOCN தயாரிக்கப்படுகிறது.  
:2 OC(NH<sub>2</sub>)<sub>2</sub> + K<sub>2</sub>CO<sub>3</sub> → 2 KOCN + (NH<sub>4</sub>)<sub>2</sub>CO<sub>3</sub>.  
இவ்வினை ஒரு திரவத்தை உருவாக்குகிறது. இடைநிலை வேதிப்பொருட்கள் மற்றும் பையூரெட், சயனூரிக் அமிலம், மற்றும் பொட்டாசியம் அல்லோபேனேட்டு, வினையில் ஈடுபடாத தொடக்க வினைபொருள் யூரியா போன்ற அசுத்தங்கள் இத்திரவத்தில் கலந்துள்ளன. ஆனால் இந்த இனங்கள் 400 பாகை செல்சியசு வெப்பநிலையில் நிலையற்றவையாகும்.
# இயல்பு நீக்கப்பட்ட ஆல்ககால்


**இயல்புநீக்கப்பட்ட ஆல்ககால் மெத்திலேற்றம் செய்யப்பட்ட மது** (ஆஸ்திரேலியா, நியூசிலாந்து, தென்னாப்பிரிக்கா மற்றும் இங்கிலாந்து) அல்லது **இயல்புநீக்கப்பட்ட திருத்தப்பட்ட மது** என்றும் அழைக்கப்படும் **ஆல்ககால்**, எத்தனால் ஆகும், இது நஞ்சு, கெட்ட-சுவை, துர்நாற்றம் வீசுதல் அல்லது குமட்டல் போன்றவற்றைச் சேர்க்க கூடுதல் பொருள்களைக் கொண்டுள்ளது. பொழுதுபோக்கு நுகர்வினை கட்டுப்படுத்த இவ்வாறான மாற்றங்கள் செய்யப்படுகிறது. இது சில நேரங்களில் பார்வைக்கு அடையாளம் தெரியப்பட வேண்டி இது சாயமேற்றப்படுகிறது. பிரிடீன், மெத்தனால், அல்லது இரண்டையுமே இயல்பு நீக்கப்பட்ட ஆல்ககாலை நச்சுத்தன்மை உடையதாக மாற்ற சேர்க்க முடியும். கசப்புத் தன்மை உடைய பொருளான டீநேட்டோனியம் என்பது கசப்புத் தன்மையை அதிகரிக்க சேர்க்கப்படலாம்.  

இயல்பு திரிந்த ஆல்ககால் ஒரு கரைப்பானாகவும், ஆல்ககால் எரிகலன் மற்றும் முகாம் அடுப்புகளுக்கு எரிபொருளாகவும் பயன்படுத்தப்படுகிறது. இயல்பு நீக்கப்பட்ட ஆல்ககாலின் தொழில்துறை பயன்பாடுகளின் பன்முகத்தன்மை காரணமாக, நூற்றுக்கணக்கான சேர்க்கைப் பொருட்கள் மற்றும் இயல்பு நீக்கமாக்கும் செயல்முறைகள் பயன்படுத்தப்பட்டுள்ளன. பாரம்பரியமாக முக்கிய சேர்க்கைப் பொருளாக 10% மெத்தனால், (மெத்தில் ஆல்ககால்) சேர்க்கப்பட்டு "மெத்திலேற்றம் செய்யப்பட்ட சாராயம்" என்ற சொல்லை உருவாக்குகிறது. ஐசோபுரோப்பைல் ஆல்ககால், அசிட்டோன், மெத்தில் எத்தில் கீட்டோன் மற்றும் மெத்தில் ஐசோபியூட்டைல் கீட்டோன் ஆகியவை பிற பொதுவான சேர்க்கைப் பொருள்களில் அடங்கும்.  

சாதாரண எத்தனாலை விட எந்தவொரு நோக்கத்திற்காகவும் இயல்பு நீக்கப்பட்ட ஆல்ககால் எந்த நன்மையையும் கொண்டிருக்கவில்லை; இது ஒரு பொது கொள்கை சமரசமாகும். நுகர்வுக்கு ஏற்ற ஆல்ககால் மீது அடிக்கடி அதிக வரி விதிக்கப்படுவதால், இயல்புநீக்கம் செய்யப்பட்ட ஆல்ககால் அத்தகைய வரிகளின்றி விற்கப்படுகிறது. விற்கப்படுவதால், குடிப்பழக்கம் தவிர்த்த பெரும்பாலான பயன்பாடுகளுக்கு இது மலிவான கரைசலாகும். தூய்மையான எத்தனாலானது எரிபொருள், கரைப்பான்கள் அல்லது மருத்துவ நோக்கங்களுக்காக மலிவாகக் கிடைத்தால், அது சிலரால் ஒரு பானமாகப் பயன்படுத்தப்படும்.  

## நச்சியல்

நச்சுத்தன்மையுள்ள பகுதிப்பொருள் இருந்த போதிலும், சில நேரங்களில் இது பதிலி ஆல்ககாலாக நுகரப்படுகிறது. இந்தக் கலவையில் மெத்தனால் இருந்தால் இதை உட்கொள்வது பார்வையிழப்பையோ அல்லது இறப்பையோ ஏற்படுத்தக்கூடும்.
# வார்ப்புரு:Quote/styles.css

.flexquote {  
display: flex;  
flex-direction: column;  
background-color: #F9F9F9;  
-: solid #c8ccd1;  
font-size: 90%;  
margin: 1em 4em;  
padding: .4em .8em;  
}  
.flexquote > .flex {  
display: flex;  
flex-direction: row;  
}  
.flexquote > .flex > .quote {  
width: 100%;  
}  
.flexquote > .flex > .separator {  
-: solid #c8ccd1;  
-top: solid #c8ccd1;  
margin: .4em .8em;  
}  
.flexquote > .cite {  
text-align: ;  
}  
@media all and (max-width: ) {  
.flexquote > .flex {  
flex-direction: column;  
}  
}
# மணி பவன், மும்பை

**மணி பவன் (Mani Bhavan)** என்பது இந்தியாவில் மும்பையின் காம்தேவி வளாகத்தில் உள்ள லேபர்னம் சாலையில் அமைந்துள்ள காந்திக்கு அர்ப்பணிக்கப்பட்ட ஒரு அருங்காட்சியகம் மற்றும் வரலாற்று கட்டிடம் ஆகும். 1917 ஆம் ஆண்டிற்கும் 1934 ஆம் ஆண்டிற்கும் இடைப்பட்ட காலத்தில் மும்பையில் காந்தியின் அரசியல் நடவடிக்கைகளுக்கு இந்த பவன் ஒரு முக்கியமான இடமாகத் திகழ்ந்தது.  

## காந்தியின் தலைமையகம்

மணி பவன் காந்தியின் மும்பை தலைமையகமாக 1917 ஆம் ஆண்டு முதல் 1934 ஆம் ஆண்டு வரை சுமார் 17 ஆண்டுகள் செயல்பட்டு வந்தது. இந்த மாளிகை காந்தியின் நண்பரும் மும்பையில் தொகுப்பாளருமான ரேவாஷங்கர் ஜக்ஜீவன் ஜாவேரிக்கு சொந்தமானது ஆகும். ஒத்துழையாமை, சத்தியாக்கிரகம், சுதேசி, காதி மற்றும் கிலாபத் உள்ளிட்ட பல இயக்கங்களை மணி பவனிலிருந்தே காந்தி தொடங்கினார். காந்தியின் *சர்நூற்புச் சக்கரத்துடன்* ஆன தொடர்பு 1917 ஆம் ஆண்டில் மணி பவனில் தங்கியிருந்தபோதுதான் தொடங்கியது. மணி பவன் ஹோம் ரூல் இயக்கத்தில் காந்தி இங்கிருந்தபோதுதான் ஈடுபாட்டுடன் நெருக்கமாக செயல்பட்டார். அதேபோல் அந்தக் காலகட்டத்தில் கொடூரமான மற்றும் மனிதாபிமானமற்ற நடைமுறையைக் கொண்டிருந்த, கால்நடைகளுக்குத் தொந்தரவு செய்கின்ற பழக்கத்தினை எதிர்ப்பதற்காக பசும்பால் குடிக்கும் வழக்கத்தை நிறுத்தினார்.  

1955 ஆம் ஆண்டில், காந்திக்கு நினைவுச்சின்னமாக இந்தக் கட்டிடத்தை காந்தி தேசிய நினைவு அறக்கட்டளை கையகப்படுத்தியது.  

## காந்தி அருங்காட்சியகம் மற்றும் நூலகம்
மகாத்மாவின் சிலையுடன் கூடிய ஒரு நூலகம் இந்த வளாகத்தில் உள்ளது. அங்கு வருகின்ற பார்வையாளர்கள் அச்சிலைக்கு அஞ்சலி செலுத்துகிறார்கள். காந்தியின் வாழ்க்கையை சித்தரிக்கும் படங்கள் அங்கு காட்சிக்கு வைக்கப்பட்டுள்ளன. அங்குள்ள படிக்கட்டுகள் மூலமாக பார்வையாளர்கள் முதல் தளத்திற்குப் பார்வையிட செல்ல வசதி உள்ளது. அந்தப் பகுதியில் காந்தியின் குழந்தைப் பருவத்திலிருந்து அவர் படுகொலை செய்யப்படும் வரையிலான புகைப்படங்கள் ஒரு புகைப்பட தொகுப்பாக, உரிய நாளிதழ்களின் நறுக்குகளுடன் காட்சிக்கு வைக்கப்பட்டுள்ளன.  

காந்தி தங்கியிருந்த காலத்தில் பயன்படுத்திய அறை இந்த பவனின் இரண்டாவது மாடியில் உள்ளது. அங்கு அவர் பயன்படுத்திய இரண்டு சுழல் சக்கரங்களையும், ஒரு புத்தகத்தையும் ஒரு கண்ணாடிப்பேழையில் காணலாம். மேலும் தரையில் படுக்கையையும் காணலாம். அந்த அறைக்கு வலதுபுறம் அவரது வாழ்நாளில் நடைபெற்ற நிகழ்வுகள் தொடர்பான புகைப்படங்களும் ஓவியங்களும் காட்சிக்கு வைக்கப்பட்டுள்ள ஜனவரி 4, 1932 ஆம் நாளன்று அவர் கைது செய்யப்பட்ட இடமான மொட்டை மாடியும் உள்ளது.  

## ஒபாமாவின் வருகை

பராக் ஒபாமா தன்னுடைய நவம்பர் 2010 விஜயத்தின்போது, மணி பவனுக்கு வருகை தந்தார். ஒபாமா கடந்த 50 ஆண்டுகளில் காந்தி சங்கராலயாவுக்கு வருகை தந்த முதல் சர்வதேச பார்வையாளர் ஆவார். அவருக்கு முன், மார்ட்டின் லூதர் கிங் ஜூனியர் மட்டுமே 1950 களில் மணி பவனுக்கு வருகை தந்திருந்தார். =  

## பார்வை நேரம்
மணி பவன் அருங்காட்சியகம் காலை 9.30 மணி முதல் மாலை 6.00 மணி வரை பார்வையாளர்கள் பார்வையிடும் வகையில் திறந்திருக்கும். இதே நேரத்தில் காலை 9.30 மணி முதல் மாலை 6.00 மணி வரை நூலகமும் திறந்திருக்கும். இரண்டாவது மற்றும் நான்காவது சனிக்கிழமைகளில் மணி பவன் விடுமுறையாகும். இந்த அருங்காட்சியகத்தைச் சுற்றிப் பார்ப்பதற்கு ஒரு மணி நேரம் முதல் இரு மணி நேரம் வரை ஆகலாம்.
# பலெர்மோ கல்



**பலெர்மோ கல்** (**Palermo Stone**), பண்டைய எகிப்தைஆண்ட எகிப்தின் முதல் வம்ச (கிமு 3150 – கிமு 2890) பார்வோன்கள் முதல் ஐந்தாம் வம்ச (கிமு 2392 – கிமு 2283) பார்வோன்களின் பெயர்கள் மற்றும் ஆட்சிக் காலம் குறித்த வரலாற்றுப் பதிவுகளை, பண்டைய எகிப்திய மொழியில் குறித்த, ஏழு கற்பலகைகளில் ஒன்றாகும். மேலும் இக்கற்பலகைகளில் எகிப்தில் ஒவ்வொரு ஆண்டிலும் நடைபெற்ற முக்கிய நிகழ்வுகளையும், பண்டைய எகிப்திய மொழியில் குறிக்கப்பட்டுள்ளது. இக்கற்பலகைகளை பழைய எகிப்து இராச்சியத்தவர்களால் நிறுவப்பட்டது.நிறுவப்பட்டது.  

இக்கற்பலகைகளில் ஒன்று தற்போது இத்தாலி நாட்டின் பலெர்மோ நகரத்தின் தொல்லியல் அருங்காட்சியகத்தில் உள்ளதால், இதற்கு பலெர்மோ கல் எனப்பெயராயிற்று. இற்கற்பலகைகள், எரிமலை குழம்புக் கற்களால் ஆனது. இந்தக் கற்பலகையின் ஐந்து துண்டுகள் கெய்ரோ நகர அருங்காட்சியகத்திலும், ஒரு துண்டுக் கற்பலகை இலண்டன் அருங்காடசியகத்திலும் உள்ளது.  

பார்வோன்கள் பெயர்கள், ஆட்சிக் காலம் மற்றும் அரச குடும்பத்தினர் குறித்த செய்திகள் கூறும் எழு துண்டு கற் பலகைகள். *P* பலெர்மோ கல், *1-5* ஐந்து துண்டு கற்பலகைகள் கெய்ரோவில் உள்ளது மற்றும் *L* துண்டு இலண்டனில் உள்ளது]]  

## தொல்லியல் வரலாறு
இற்கற்பலகைகள் விவரிக்கும் வரலாற்றுப் பதிவுகள், ஐந்தாவது வம்சத்தை விட பிற்பகுதியில் இருந்து வந்ததா என்பது தெரியவில்லை. எகிப்தின் இருபத்தி ஐந்தாம் வம்சத்தின் (கிமு 747-656) ஆட்சிக்குப் பின்னர் இந்த கற்பலகைகள் மிகவும் பின்னர் செய்யப்பட்டது என இற்கற்பலகையின் உள்ளடக்கத்திலிருந்து தெளிவாகத் தெரிகிறது. பலேர்மோ கல் மற்றும் பிற துண்டுகளால் பாதுகாக்கப்படுவதால், அவை விவரிக்கும் காலகட்டத்தில் செதுக்கப்படவில்லை என்றும், அவைகள் நேரடியாக பழைய எகிப்திய இராச்சியத்தின் அசலை அடிப்படையாகக் கொண்டவை என பண்டைய எழுத்துக் கலை ஆய்வாளர்கள் கருதுகின்றனர்.  

## முக்கியத்துவம்
பலெர்மோ கல் மற்றும் இது தொடர்பான பிற கற்பலகைகள் பழைய எகிப்து இராச்சிய காலத்திய பண்டைய எகிப்திய மொழியின் ஆவணமாகும். இக்கற்பலகைகள் எகிப்தின் முதல் வம்சம் முதல் எகிப்தின் ஐந்தாம் வம்ச பார்வோன்களின் பெயர்களையும், அவர்களது ஆட்சிக் காலங்களையும், வரலாற்றையும் விவரிக்கும் முக்கிய எழுத்து ஆவணம் ஆகும்.  

## இதனையும் காண்க
- அபிதோஸ் மன்னர்கள் பட்டியல்
- கர்னாக் மன்னர்கள் பட்டியல்
- துரின் மன்னர்கள் பட்டியல்
- சக்காரா மன்னர்கள் பட்டியல்
- மெடிநெத் அபு மன்னர்கள் பட்டியல்
- எகிப்திய மன்னர்கள்
# அசிட்டோன் பெராக்சைடு



**அசிட்டோன் பெராக்சைடு** (Acetone peroxide or APEX ) ஒரு கரிம பெராக்சைடு மற்றும் முதனிலை உயர் வெடிபொருள் ஆகும். நேரியல் ஒற்றைப்படி மற்றும் வளைய இருபடிச்சேர்மம், முப்படிச் சேர்மம் மற்றும் நான்குபடிச் சேர்மம் வடிவங்களின் கலவையை வழங்க அசிட்டோன் மற்றும் ஐதரசன் பேரொட்சைடின் வினையால் இது தயாரிக்கப்படுகிறது. முப்படிச் சேர்மமானது **மூவசிட்டோன் முப்பெராக்சைடு** (டிஏடிபி ) அல்லது **மூ-வளைய அசிட்டோன் பெராக்சைடு** (**டிசிஏபி**) என அழைக்கப்படுகிறது. இருபடிச் சேர்மமானது **டைஅசிட்டோன் மூபெராக்ஸைடு (டிஏடிபி)** என்று அழைக்கப்படுகிறது. அசிட்டோன் பெராக்சைடு ஒரு வெண்ணிறப் படிகத் தூளின் வடிவத்தை ஒரு தனித்துவமான வெளுப்பாக்கியின் வாசனையையோ (தூய்மையற்றதாக இருக்கும்போது) அல்லது தூய்மையாக இருக்கும்போது ஒரு பழம் போன்ற வாசனையையோ கொண்டுள்ளது. மேலும் இது வெப்பம், உராய்வு, நிலை மின்சாரம், அடர் கந்தக அமிலம், வலுவான புற ஊதா கதிர்வீச்சு அல்லது அதிர்ச்சி இவற்றின் காரணமாக வெடிக்கக்கூடும். 2015 ஆம் ஆண்டு வரை நைட்ரஜன் அல்லாத வெடிபொருட்களைக் கண்டறிய வெடிபொருள் கண்டுபிடிப்பாளர்களால் இயலவில்லை. ஏனெனில், பெரும்பாலான வெடிபொருட்கள் நைட்ரசன் அடிப்படையிலானவை. 2001 ஆம் ஆண்டு முதல் நைட்ரசன் இல்லாத டிஏடிபி பல பயங்கரவாத வெடிகுண்டு தாக்குதல்களில் தேர்ந்தெடுத்த வெடிபொருளாக பயன்படுத்தப்படுகிறது.  

## வரலாறு
அசிட்டோன் பெராக்சைடு (குறிப்பாக, டிரைஅசிட்டோன் டிரைபெராக்சைடு) 1895 ஆம் ஆண்டில் ரிச்சர்டு வொல்ஃபென்ஸ்டைன் கண்டுபிடித்தார். வொல்ஃபென்ஸ்டீன் அசிட்டோன் மற்றும் ஐதரசன் பெராக்சைடு ஆகியவற்றைக் கலந்தார். பின்னர், அவர் கலவையை அறை வெப்பநிலையில் ஒரு வாரம் இருக்க அனுமதிக்கப்பட்டது. இந்த நேரத்தில் சிறிய அளவு படிகங்கள் வீழ்படிவாக்கப்பட்டன. இதன் உருகுநிலை .  

1899 ஆம் ஆண்டில் அடோல்ஃப் வான் பேயர் மற்றும் விக்டர் வில்லிகர் ஆகியோர் இருபடிச் சேர்மத்தின் முதல் தொகுப்பு முறையை விவரித்தனர் மற்றும் இவர்கள் இரண்டு பெராக்சைடுகளின் தொகுப்புக்கு அமிலங்களின் பயன்பாட்டை விவரித்தனர். பேயரும் வில்லிகரும் டை எத்தில் ஈதரில் உள்ள பொட்டாசியம் பெர்சல்பேட்டை அசிட்டோனுடன் இணைத்து, குளிரூட்டப்பட்ட சூழலில் தயாரித்தனர். ஈதர் அடுக்கைப் பிரித்த பிறகு, விளைபொருளானது சுத்திகரிக்கப்பட்டது. இந்தச் சேர்மம் 132 செல்சியசு முதல் 133 செல்சியசு வரையில் உருகுநிலையைக் கொண்டிருந்தது. அசிட்டோன் மற்றும் ஐதரசன் பெராக்சைடு ஆகியவற்றின் குளிர்ந்த கலவையில் ஐதரோகுளோரிக் அமிலத்தை சேர்ப்பதன் மூலம் முப்படி சேர்மத்தைத் தயாரிக்க முடியும் என்று அவர்கள் கண்டறிந்தனர். சேர்மங்களின் மூலக்கூறு எடையைத் தீர்மானிக்க உறைநிலைத் தாழ்வு முறையை பயன்படுத்துவதன் மூலம் தயாரிக்கப்பட்டது. பொட்டாசியம் பெர்சல்பேட் வழியாக அவர்கள் தயாரித்த அசிட்டோன் பெராக்சைடின் வடிவம் ஒரு இருபடி என்றும் அவர்கள் தீர்மானித்தனர். அதேசமயம் ஐதரோகுளோரிக் அமிலம் வழியாக தயாரிக்கப்பட்ட அசிட்டோன் பெராக்சைடு வொல்ஃபென்ஸ்டீனின் கலவை போன்று ஒரு முப்படியாகும்.  

இந்த முறை மற்றும் பெறப்பட்ட பல்வேறு தயாரிப்புகளின் பணிகள் 20 ஆம் நூற்றாண்டின் நடுப்பகுதியில் மிலாஸ் மற்றும் கோலுபோவிச் ஆகியோரால் ஆராயப்பட்டன.  

## வேதியியல்
அசிட்டோன் பெராக்சைடு என்ற வேதியியல் பெயர் பொதுவாக வளைய முப்படியைக் குறிக்கப் பயன்படுகிறது. இது அமிலம் வினையூக்கியாக செயல்படுகின்ற கருக்கவர் சேர்க்கை வினையில் ஐதரசன் பெராக்சைடு மற்றும் அசிட்டோன் ஆகிய இரண்டு முன்னோடிகளுக்கு இடையிலான ஒரு வினையின் விளைபொருளாகும்.  
<sup data-ve-ignore="true">&#x5B; *<span title="This claim needs references to reliable sources. (March 2016)">மேற்கோள் தேவை</span>* &#x5D;</sup>
# பென்சாயில் பெராக்சைடு

**பென்சாயில்** **பெராக்சைடு** (**BPO** or **BzO<sub>2</sub>**) ஒரு மருந்துப் பொருளும் மற்றும் தொழில்துறை வேதிப்பொருளுமாகும். ஒரு மருந்தாக, இது லேசானது முதல் மிதமான முகப்பருவுக்கு சிகிச்சையளிக்கப் பயன்படுகிறது. மிகவும் கடுமையான நிலைகளுக்கு, இது மற்ற சிகிச்சைகளுடன் இணைத்து பயன்படுத்தப்படலாம். சில பதிப்புகள் கிளின்டாமைசின் போன்ற நுண்ணுயிர் எதிர்ப்பிகளுடன் கலந்து விற்கப்படுகின்றன. வெளுப்பதற்கு பயன்படுத்தப்படும் மாவு, முடிச்சாயம், பல் வெளுப்பாக்கம் மற்றும் துணி வெளுத்தல் ஆகியவை பிற பயன்பாடுகளில் அடங்கும். இது நெகிழித் துறையிலும் பயன்படுத்தப்படுகிறது .  

தோல் எரிச்சல், வறட்சி அல்லது தோல் உரிதல் ஆகியவை பொதுவான பக்க விளைவுகளாகும். கர்ப்ப காலத்தில் பயன்படுத்துவது குறித்து தெளிவற்ற நிலையே காணப்படுகிறது. பென்சாயில் பெராக்சைடு பெராக்சைடு குடும்பத்தில் உள்ள வேதிப்பொருளாகும்.  

பென்சாயில் பெராக்சைடு முதன்முதலில் 1905 ஆம் ஆண்டில் தயாரிக்கப்பட்டு 1930 களில் மருத்துவ பயன்பாட்டிற்கு வந்தது. பென்சாயில் பெராக்சைடு ஒரு பொதுவான மருந்தாகவும் மருந்தகங்களில் கிடைக்கிறது.  

## பயன்கள்
### முகப்பரு சிகிச்சை
சிகிச்சைக்கு நீர் சார்ந்த 5% பென்சாயில் பெராக்சைடு தயாரிப்பின் குழாய் ]]  
முகப்பரு புண்களின் எண்ணிக்கையையும் தீவிரத்தையும் குறைக்க பென்சாயில் பெராக்சைடு பயனுள்ளதாக இருக்கும். இது முகப்பருவுடன் தொடர்புடைய *கியூடிபாக்டீரியம் ஆக்னஸ்* பாக்டீரியாவில் பாக்டீரிசைடு விளைவைக் கொண்டிருக்கிறது. மேலும், இது நோய் எதிருயிரியின் எதிர்ப்பைத் தூண்டாது. இது சாலிசிலிக் அமிலம், கந்தகம், எரித்ரோமைசின் அல்லது கிளின்டாமைசின் ( நுண்ணுயிர் எதிர்ப்பிகள் ), அல்லது அடாபலீன் (ஒரு செயற்கை ரெட்டினாய்டு ) ஆகியவற்றுடன் இணைந்து பயன்படுத்தப்படலாம். இரண்டு பொதுவான சேர்க்கை மருந்துகளில் பென்சாயில் பெராக்சைடு / கிளின்டாமைசின் மற்றும் அடாபலீன் / பென்சாயில் பெராக்சைடு ஆகியவை அடங்கும், பெரும்பாலான ரெட்டினாய்டுகள் பெராக்சைடுகளால் செயலிழக்கப்படுவதைக் கருத்தில் கொண்டு இது ஒரு அசாதாரண உருவாக்கம் ஆகும். பென்சாயில் பெராக்சைடு / கிளின்டாமைசின் மற்றும் பென்சாயில் பெராக்சைடு / சாலிசிலிக் அமிலம் போன்ற கூட்டு தயாரிப்புகள் முகப்பரு புண்களுக்கு சிகிச்சையளிக்க பென்சாயில் பெராக்சைடை விட சற்று பயனுள்ளதாக இருக்கும்.  

முகப்பரு சிகிச்சைக்கான பென்சோயில் பெராக்சைடு பொதுவாக கூழ்மம், குழைமம் அல்லது திரவ வடிவில் பாதிக்கப்பட்ட பகுதிகளுக்கு பயன்படுத்தப்படுகிறது. செறிவானது, 2.5% முதல் 5.0% வழியாக, 10% வரை அதிகரிக்கும். மிகக் குறைந்த செறிவைப் பயன்படுத்துவதும் பொருத்தமானதாக உருவாக்குவதும் மிகவும் தர்க்கரீதியானது. தோலானது மருந்தினை ஏற்கும் நிலை அடைந்தவுடன், அளவு அல்லது செறிவை அதிகரிப்பது மற்றும் அதிக அளவிற்கான ஏற்குந்தன்மையைப் பெறுவது சிறந்த, அடுத்தடுத்த நிலையிலான முகப்பரு சிகிச்சைக்கான வழிமுறையாக இருக்கலாம்.  

கடுமையான முகத் தூய்மையாக்கிகளைத் தவிர்ப்பதன் மூலமும், சூரிய ஒளியின் புற ஊதாக் கதிர்வீச்சிலிருந்து தோலைப் பாதுகாப்பதற்காக தடவப்படும் குழைமத்தை பயன்படுத்துவதன் மூலமும் எரிச்சல் ஏற்படுவதைத் தவிர்க்கலாம்.
# எஸ். மோட்டூர்


**எஸ். மோட்டூர்** என்பது தமிழ்நாட்டின் எல்லைப்புற மாவட்டங்களில் ஒன்றாகிய கிருஷ்ணகிரி மாவட்டத்தில் அமைந்துள்ள செம்படமுத்தூர் ஊராட்சிக்குட்பட்ட குக்கிராமமாகும் ஆகும்.  

மோட்டூர் என்ற பெயர் நிறைய ஊர்களுக்கு சூட்டப்பட்டிருப்பதால் அடையாளம் கருதி செம்படமுத்தூர் என்பதின் முதல் எழுத்தான (ஆங்கிலம்) "S" சேர்த்து S. மோட்டூர் என்று பெயர் உருவாக்கம் பெற்றது. இக்கிராமத்தை ஒட்டி தமிழ்நாட்டின் முக்கிய ஆறுகளில் ஒன்றான தென்பெண்ணை ஆறு பாய்கிறது. எனவே இவ்வூரில் விவசாயம் செழித்து விளங்குகிறது. நெல், கரும்பு, வாழை, கேழ்வரகு, தக்காளி போன்றவை பெருமளவில் பயிரிடப்படுகிறது.  

இக்கிராமத்தில் ஊராட்சி ஒன்றிய தொடக்கப்பள்ளி ஒன்று அமைந்துள்ளது. சுமார் 90 மாணவ மாணவியர் கல்வி பயில்கின்றனர். மேலும் அங்கன்வாடி மையம் ஒன்றும் அமைந்துள்ளது.  

## மக்கள்தொகை
இவ்வூரின் மக்கள்தொகை சுமார் 400 ஆகும். ஆண்களும் பெண்களும் ஏறக்குறைய சம அளவில் உள்ளனர். செம்படமுத்தூர் ஊராட்சியின் இரண்டாவது பெரிய ஊராக எஸ். மோட்டூர் விளங்குகிறது.  

## இளைஞர் மன்றம்
இவ்வூர் இளைஞர்கள் ஒருங்கிணைந்து 'மகாகவி பாரதியார் இளைஞர் நற்பணி சங்கம்' ஒன்றை ஏற்படுத்தி சமூகப்பணி ஆற்றி வருகின்றனர். இவர்களின் சேவையை பாராட்டி கிருஷ்ணகிரி மாவட்டத்தில் 2015 ஆம் ஆண்டின் சிறந்த இளைஞர் மன்றமாக தேர்வு செய்யப்பட்டு ரூ. 25000 பரிசும் பாராட்டுச் சான்றிதழும் வழங்கப்பட்டது.  

## கோவில்கள்
இவ்வூரில் ஓம்சக்தி கோவில் அமைந்துள்ளது. வேறு ஊர்களில் உள்ள பக்தர்கள் பலரும் இங்கு வந்து மாலையணிந்து மேல்மருவத்தூர் செல்வது வழக்கம். இது தவிர கருமாரியம்மன் கோவில், விஷ்ணுதேவி கோவில், பிள்ளையார் கோவில் ஆகியவை அமைந்துள்ளன.
# மாப்பிளா பாடல்கள்


**மாப்பிளா பாட்டு** (Mappila songs) என்பது ஒரு முஸ்லீம் நாட்டுப்புற பாடல் வகையாகும். இது ஒரு மெல்லிசைக் கட்டமைப்பிற்குள் (இசால்), அரபு மொழியுடன் கூடிய மலையாளத்தின் பேச்சுவழக்கு மொழியில், கேரளா மலபார் மாப்பிளமார்கள் பாடுகின்றனர். மாப்பிளா பாட்டு ஒரு தனித்துவமான கலாச்சார அடையாளத்தைக் கொண்டுள்ளது. அதே நேரத்தில் கேரளாவின் கலாச்சார நடைமுறைகளுடன் நெருக்கமாகவும் இணைந்திருக்கிறது.  

இப்பாடல்களில் பெரும்பாலும் அரபு, மலையாளத்தைத் தவிர பாரசீகம், இந்துசுத்தானி மற்றும் தமிழ் மொழிகளில் இருந்து சொற்களைப் பயன்படுத்துகின்றன. ஆனால் இலக்கண தொடரியல் எப்போதும் மலையாளத்தை அடிப்படையாகக் கொண்டுள்ளது. இவர்கள் மதம், காதல், நையாண்டி மற்றும் வீரம் போன்ற கருப்பொருள்களைக் கையாளுகிறார்கள். பெரும்பாலும் பிறப்பு, திருமணம் மற்றும் இறப்பு போன்றச் சந்தர்ப்பங்களில் பாடப்படுகிறது. மாப்பிளா பாட்டு இன்று மலையாள இலக்கியத்தின் பாரம்பரிய அங்கமாக அமைந்துள்ளது. சிலர் மலையாள இலக்கியத்தின் மிகவும் பிரபலமான கிளையாக கருதுகிறார்கள். இது கேரளாவில் உள்ள அனைத்து மலையாள சமூகங்களும் கர்நாடகாவின் பேரி பேசும் சமூகங்களும் பழக்கமானது.  

## வரலாறு
மாப்பிளா பாட்டு ஏழு நூற்றாண்டுகளுக்கும் மேலாக புழக்கத்தில் உள்ளது. முதல் தேதியிட்ட படைப்பு முகைதீன் மாலை என்ற வகை கி.பி 1607 இல் காதி முகம்மதுவால் வழங்கப்பட்டது. அதன்பிறகு இந்த வகையில் ஏராளமான இலக்கியப் உருப்படிகள் தயாரிக்கப்பட்டன; ஒரு அமைப்பின் கணக்கெடுப்பின்படி, இந்த 1600 க்கும் மேற்பட்ட பாடல்கள், முழுமையான அல்லது துண்டு துண்டாக, 1976 வாக்கில் அறியப்பட்டன எனத் தெரிய வருகிறது. பல நூற்றாண்டுகளாக, மலபார் மாப்பிளமார்களின் வாழ்க்கையில் மத மற்றும் அரசியல் சூழல்களுக்கு ஏற்ப பல்வேறு வகையான மாப்பிளா பாட்டுகள் இயற்றப்பட்டன. ஆரம்ப நூற்றாண்டுகள் முதன்மையாக பக்தி படைப்புகளை அடிப்படையாகக் கொண்டிருந்தன. காலனித்துவ சகாப்தம் பதப்பாட்டு எனப்படும் போர் பாடல் வகையால் குறிக்கப்பட்டது. பல நூற்றாண்டுகளில் காதல் கதைப்பாடல்கள் மற்றும் திருமண பாடல்கள் முதல் தத்துவ சிந்தனைகள், கடல் பயணங்கள் மற்றும் வெள்ள சோதனைகள் வரை பல வகைகளும் வளர்ந்தன.  

### ஆரம்பகால படைப்புகள்
மாப்பிளாப்பாட்டில் முதன்முதலில் தேதியிட்ட படைப்புகள் 17 ஆம் நூற்றாண்டைச் சேர்ந்தவை மற்றும் முதன்மையாக மாலை வகையைச் சேர்ந்தவையாகும்.  

#### மாலைப்பாட்டு
பொதுவாக அரபி-மலையாள எழுத்துகளில் எழுதப்பட்ட மாப்பிளா பாடல்களின் *மாலை* வகை, உயர் ஆன்மீக செல்வாக்கை பெற்றதாகக் கருதப்பட்ட இசுலாத்தின் பக்தியுள்ள ஆளுமைகளைப் பாராட்டுகிறது. பொதுவாக, இதுபோன்ற பெரும்பாலான படைப்புகள் சூஃபி புனிதர்களின் (*ஆலியா*) வாழ்க்கையில் கருப்பொருளாக இருந்தன. இந்த பாடல்களில் பெரும்பாலானவை இந்த புனிதர்களின் "தெய்வத் தன்மையுள்ள" செயல்களை விவரிக்கின்றன. மாப்பிளமார்களிடையே சூபித்துவம் வலுவான இடத்தைப் பெற்ற சகாப்தத்தில் பாடல்கள் பிரபலமடைந்தன. ஒவ்வொரு மாலாவும் பெரும்பாலும் தரிகாத் என்று அழைக்கப்படும் ஒரு சூபி ஒழுங்கின் தலைவருடன் ஒத்திருந்தது. அவர் கவிதைகளில் ஏராளமாக புகழப் பட்டார். பெரும்பாலும் மனித சக்திக்கு அப்பாற்பட்ட செயல்களை செய்கிறார். இவற்றில் பிரபலமானவை முகைதீன் மாலை, இரிபாய் மாலை, சாதுலி மாலை, அச்மீர் மாலை மற்றும் நபீசாத் மாலை போன்றவை. இவை ஒவ்வொன்றும் அந்தந்த சூபி கட்டளைகளுடன் ஒத்திருந்தன. கடைசியாக எகிப்தின் சூபி துறவி நபீசதுல் மிச்சிரியாவைப் பற்றியது, பொதுவாக சயீதா நபீசா என்று அழைக்கப்படுகிறது.  

17 ஆம் நூற்றாண்டு மாலாப்பாட்டு வகையின் பிற பிரபலமான படைப்புகளின் தொகுப்பைக் கண்டது. அதாவது *அகமதுல் கபீரின்* *இரிபாய் மாலை* (1623), *உச்வத் மாலை* (1628) மற்றும் *மனந்தகத்து குஞ்ஞிகோய தங்கள்* எழுதிய *வலியா நசீகத் மாலை* (1674).
# ராசி வான் டெர் டசென்



**ஹென்ட்ரிக்** " **ராசி** " **வான் டெர் டஸ்ஸன்** (பிறப்பு: பிப்ரவரி 7, 1989) ஒரு தென்னாப்பிரிக்க துடுப்பாட்ட வீரர். இவர் தென்னாப்பிரிக்கத் துடுப்பாட்ட அணிக்காக பன்னாட்டுப் போட்டிகளிலும் உள்ளூர்ப் போட்டிகளில் ஹைவெல்ட் லயன்ஸ் துடுப்பாட்ட அணிக்காகவும் விளையாடி வருகிறார். 2018 *தென்னாப்பிரிக்க துடுப்பாட்ட ஆண்டுவிழாவில்*, இவர் ஆண்டின் ஐந்து துடுப்பாட்ட வீரர்களில் ஒருவராக தேர்வு செய்யப்பட்டார். ஆகஸ்ட் 2019இல், கிரிக்கெட் தென்னாப்பிரிக்காவின் விருது வழங்கும் விழாவில் ஆண்டின் பன்னாட்டு ஆண்கள் அறிமுக வீரராக தேர்வு செய்யப்பட்டார். அதே மாதத்தின் பிற்பகுதியில், கிரிக்கெட் தென்னாப்பிரிக்கா அவருக்கு 2019–20 பருவத்துக்கான மைய ஒப்பந்தத்தை வழங்கியது.  

## பன்னாட்டுப் போட்டிகள்
செப்டம்பர் 2018இல், சிம்பாப்வேக்கு எதிரான தென்னாப்பிரிக்காவின் பன்னாட்டு இருபது20 (இ20ப) தொடருக்கான அணியில் இவர் இடம்பெற்றார். அதைத்தொடர்ந்து 9 அக்டோபர் 2018 அன்று நடந்த சிம்பாப்வேக்கு எதிராக போட்டியில் தென்னாப்பிரிக்காவுக்காக இ20ப போட்டிகளில் அறிமுகமானார். 2019 ஜனவரியில், பாகிஸ்தானுக்கு எதிரான தொடருக்கான தென்னாப்பிரிக்காவின் ஒருநாள் பன்னாட்டு (ஒநாப) அணியில் இவர் இடம்பெற்றார். பிறகு ஜனவரி 19, 2019 அன்று நடந்த பாகிஸ்தானுக்கு எதிரான போட்டியில் தென்னாப்பிரிக்காவுக்காக ஒநாப போட்டிகளில் அறிமுகமானார். அறிமுகப் போட்டியில், வான் டெர் டசென் தனது முதல் ஒருநாள் நூறைப் பெற ஏழு ஓட்டங்கள் குறைவாக இருந்த நிலையில் 93 ஓட்டங்களுக்கு வீழ்ந்தார். மூன்று நாட்களுக்குப் பிறகு கிங்ஸ்மீட் அரங்கில் ஆட்டமிழக்காமல் 80 ஓட்டங்கள் எடுத்தார். ஐந்து ஒருநாள் போட்டிகள் கொண்ட தொடரில் இவர் மொத்தம் 241 ஓட்டங்கள் எடுத்து 120.5 என்ற சராசரியுடன் தொடரை முடித்தார். ஏப்ரல் 2019இல், 2019 துடுப்பாட்ட உலகக் கோப்பைக்கான தென்னாப்பிரிக்காவின் அணியில் இடம்பெற்றார். 2019 டிசம்பரில், இங்கிலாந்துக்கு எதிரான தொடருக்கான தென்னாப்பிரிக்காவின் தேர்வு அணியில் அவர் இடம் பெற்றார். இவர் டிசம்பர் 26, 2019 அன்று இங்கிலாந்துக்கு எதிராக நடந்த போட்டியில் தென்னாப்பிரிக்காவுக்காக தேர்வுப் போட்டிகளில் அறிமுகமானார்.
# ஊராளிக் கவுண்டர்

**ஊராளிக்கவுண்டர்** (*Urali Gounder*) எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். ஊராளி என்ற சொல்லுக்கு "ஊரை ஆள்பவர்" என்று பொருள்.  

அம்பலக்காரர், முத்திரியர், முத்துராசா, ஊராளிக்கவுண்டர், வேடர், வலையர், வேட்டுவர் ஆகியோருக்கு இடையே ஒரு தொடர்பு இருப்பதாகத் தெரிகிறது. இவர்கள் அனைவரும் கலாசாரம் மற்றும் பண்பாட்டால் பெருமளவில் ஒத்துப் போகின்றனர், ஒரே மாவட்டத்திலும் வசிக்கின்றனர்.  

ஊராளிகள், 'தொழில் அடிப்படையில், வலையரிலிருந்து பிரிந்து, காலப்போக்கில் அதுவே ஒரு தனித்த இனக்குழுவாக மாறியது என்று கருத இடமுண்டு' என்று எட்கர் தர்ஸ்டன் தம் நூலில் தெரிவித்துள்ளார். மேலும் அறுபத்தி நான்கு கோத்திரம், தொன்னூற்று ஆறு கலைஞானமும் உண்டு.  

## நாடு மற்றும் கரைகள்

வடசேரி: - சூரியன், கங்கைநம்பி, பொத்தியான், பணிக்கன், பள்ளி, தாராக்கி (உளவாளி), புலிவென்றான், செட்டி, நரசிங்கப்பிரிவினர் ( சீரான், சிலம்பன் ), இடங்கைப்பிரிவினர், தாதன் பிரிவினர், படைமெச்சி (தளபதி, சேனாதிபதி ). இவர்களது குலதெய்வம் இராச்சாண்டார் திருமலை  

பில்லூர்: - பொன்னம்பலம், பூச்சி, வாண்ட்ராயன், குருணி. இவர்களது குலதெய்வம் பெரியநாயகியம்மன்.  

சேங்குடி: - முத்தியக்கருமன் (அ) நித்தியக்கருமன், தொண்டைமான், மூலக்காட்டான் எருதி, எல்லாம் வல்லன், செண்பகவள்ளி ( கங்கை நள்ளி ), வாழுங்கருத்தறிவான், தண்டாயுதன், பூவன் ( கண்ணுடைய பூபதி ). இவர்களது குலதெய்வம் விரையாச்சிலைநாதர்  

கடவன்குடி (அ) வீராலி: - இவர்களது குலதெய்வம் பூர்த்திகோவில்.  

தளைக்கா: - இவர்களது குலதெய்வம் நீலியம்மன்.  

பளுவஞ்சி (அ) மங்காளி: - இவர்களது குலதெய்வம் மாகாளியம்மன், முப்புலியான்.  

மருங்கி: - இவர்களது குலதெய்வம் பூதநாயகியம்மன்
# வெண் நூல்கோல்



**வெண் நூல்கோல்** *(rutabaga)* (வட அமெரிக்க ஆங்கிலம்), **சுவீடே** (பொதுநலவாய ஆங்கிலம்), **நீப்**பிசுகாட்டிய மொழி), ** நூல்கோல் (turnip)** அல்லது **சுனேகர்** (வடபகுதி ஆங்கிலம்) என மேலும் பல்வேறு பகுதிகளில் பல பெயர்களில் வழங்கும் அனைத்தும் வெண் நூல்கோலையே குறிக்கும். இது முட்டைக்கோசு, நூல்கோல் ஆகிய இரண்டின் கலப்பினமாகும். இதன் கிழங்குகள் பலவகைகளில் உண்ணப்படுகின்றன. இலைக்ள் கீரையாக உண்ணப்படுகின்றன. வேர்களும் மேற்பகுதிகளும் கால்நடைட்த் தீவனமாகப் பயன்படுகின்றன.ஈவை மழைக் காலத்தில் நேரடியாகவும் பிற பருவங்களில் வயலில் மேயவிட்டும் தீவனமாகத் தரப்படுகின்றன. அயர்லாந்திலும் இசுகாட்லாந்திலும் ஆலோவீன் பண்டிகைக்குக் கிழங்குகளை விளக்குகளாகச் செதுக்கிப் பயன்படுத்தும் மரபு உள்ளது.  

## வேர்ச்சொல்லியல்
வெண் நூல்கோலுக்குப் பல வட்டார, தேசியப் பெயர்கள் உள்ளன. வட அமெரிக்காவில் இது உரூத்தபாகா எனப்படுகிறது. இதுசுவீடிய மொழியின் ஒரு திசைச்சொல்லான உரோத்தாபாகே என்பதில் இருந்து வந்ததாகும். இங்கு ரோத் வேர் எனப் பொருள்படும் *பாகே* என்றால் திரள் அல்லது கொத்து ஆகும். ஐக்கிய அமெரிக்காவில் இது சுவீடிய நூல்கோல் அல்லது மஞ்சள் நூல்கோல் எனப்படுகிறது.  

சுவீடிய நூல்கோல் என்பதன் சுருக்கமான சுவீடே எனும் சொல் இங்கிலாந்து, ஆத்திரேலியா, நியூசிலாந்து உள்ளிட்ட பல பொதுவாய நல நாடுகளில் வழங்குகிறது. ல்கோல் என மட்டுமே இது வடக்கு, நடுவண் இங்கிலாந்திலும் குறிப்பாக கார்ன்வால், அயர்லாந்து, மாந்தத் தீவு ஆகிய இடங்களிலும் கனடாவின் மானிட்டோபா, ஒன்டாரீயோ, அட்லாண்டிக் கனடாவிலும் வழங்குகிறது. வேல்சி இது *maip*, *rwden*, *erfin*, *swedsen*, or *swejen* என இடஞ்சார்ந்து பல பெயர்களில் வழங்குகிறது, ஆங்கிலத்தில் சுவீடே அல்லது *நூல்கோல்* என வழங்குகிறது.  

## வரலாறு

### தாவரவியல் வரலாறு

## உணவுகள்


### தாவர வேதியியல்

## பிற பயன்பாடுகள்

### கால்நடை
வெண்ன் நூல்க்கோலின் வேர்களும் மேற்பகுதியும் 19 ஆம் நூற்றாண்டில் தீவனமாக, குறிப்பாக மழைக்காலத் தீவனமாக பயன்படுத்தப்பட்டது. அப்போது நேரடியாக வெட்டிய வேர்ப்பகுதிகளும் மேற்பகுதிகளும் கால்நடைகளுக்குத் தீவனமாக இடப்பட்டன. வயலிலும் அறுவடைக்குப் பின் மேயவிடப்பட்டன.  

### ஆலோவீன் விளக்குகள்(கெட்ட ஆவிகள்)

அயர்லாந்திலும் இசுகாட்லாந்திலும் மக்கள் வெண் நூல்கோலைச் செதுக்கி விளக்குகள் செய்து கெட்ட ஆவிகளின் தீமைகளைப் போக்கப் பயன்படுத்துகின்றனர். இடைக்காலத்தில், முரட்டு இளைஞர் குழு தெருக்களில் தம் முகங்களை வெண் நூல்கொல் முக்கமூடிகளை அணிந்து சுற்றிவருவர். தற்காலத்தில், நூல்கோல் அச்சுறுத்தும் வடிவங்களில் செதுக்கி வீட்டின் சாளரங்களிலோ வாசல் முன்றிலிலோ கெட்ட ஆவியை விரட்ட வைக்கின்றனர்.  

ஐரோப்பாவில் 1980 களில் பரங்கிக் காய்கள் தாராளமாகக் கிடைப்பதால், அவை வெண் நூல்கோலின் இடத்தைப் பேரளவில் பதிலீடு செய்துவிட்டன. அயர்லாந்திலும் இசுகாட்லாந்திலும் மக்கள் வெண் நூல்கோலைச் செதுக்கி விளக்குகள் செய்து கெட்ட ஆவிகளின் தீமைகளைப் போக்கப் பயன்படுத்துகின்றனர். இந்நிகழ்ச்சியில் நூல்கோலை எரிக்கும் தீமணம் விரட்டும் தன்மை கொண்டதாக உள்ளது.  

### விழாக்கள்
நியூயார்க்கின் இதாக்கா நகரியத்தில் உழவர் சந்தையில் பன்னாட்டு வெண் நூல்கோல் பதப்படுத்தல் வீரர் போட்டி ஒவ்வோராண்டும் " சந்தைப் பருவத்தின் இறுதி நாளில் நடத்தப்படுகிறது. மின்னசோட்டாவின் அசுக்கோ, விசுகான்சில் உள்ல கும்பர்லாந்து ஆகிய இரு ஊர்களிலும் ஆகத்து மாதத்தில் ஒவ்வோராண்டும் "வெண் நூல்கோல் விழாவைக்" கொண்டாடுகின்றனர்.
# பரத் கோபி


**பரத் கோபி** (ஆங்கிலம்:Bharat Gopy) என்ற மேடைப் பெயரால் பிரபலமாக அறியப்பட்ட **கோபிநாதன் வேலாயுதன் நாயர்** (2 நவம்பர் 1937 - 29 ஜனவரி 2008) இவர் ஓர் இந்திய திரைப்பட நடிகரும், தயாரிப்பாளரும் மற்றும் இயக்குனருமாவார். 1970 களில் கேரளாவில் நடந்த புதிய அலை சினிமா இயக்கத்துடன் தொடர்புடைய முதல் நடிகர்களில் இவரும் ஒருவராவார்.  

பரத் கோபி * கூடியாட்டம்* (1977), என்ற படத்தில் சங்கரங்குட்டி என்ற பாத்திரத்தில் நடித்ததற்காக சிறந்த நடிகருக்கான தேசிய திரைப்பட விருது உட்பட பல விருதுகளை வென்றுள்ளார்.  

இவர் ஜெயலட்சுமி எஸ். வி. என்பவரைத் திருமணம் செய்து கொண்டார். இத்தம்பதியருக்கு எழுத்தாளரும், நடிகருமான முரளி கோபி என்ற ஒரு மகனும் மற்றும் மருத்துவர் மினு கோபி என்ற மகளும் உள்ளனர்.  

## தொழில்

### மேடை நடிகராக
ஜி. சங்கர பிள்ளையின் கீழ் பிரசாதனா "லிட்டில் தியேட்டர்" என்ற நாடகப் பள்ளியில் நாடக நடிகராக கோபி தனது நடிப்பு வாழ்க்கையைத் தொடங்கினார். இவரது முதல் மேடை தோற்றம் அபயார்த்திகல் என்ற நாடகத்தில் ராகவன் என்ற பாத்திரத்துடன் தொடங்கியது. பின்னர், காவலம் நாராயண பணிக்கரின் கீழ் திருவரங்கே உடன் தொடர்பு கொண்டார். இவர் ஐந்து நாடகங்களையும் எழுதி மூன்று நாடகங்களையும் இயக்கியுள்ளார். 1972 ஆம் ஆண்டில் அடூரின் *சுயம்வரம்* என்ற திரைப்படத்தில் ஒரு சிறிய பாத்திரத்தில் அறிமுகமானார். அடூரின் அடுத்த படமான * கூடியேட்டம்* (1977) என்பதில் சங்கரங்குட்டியாக ஒரு முக்கியக் கதாபாத்திரத்தில் நடித்தார். இதற்காக இவர் சிறந்த நடிகருக்கான தேசிய விருதை வென்றார். *ஓர்மக்காய்*, *யவனிகா*, *பஞ்சவடி* *பாலம்*, *ஆதாமின்டே வாரியெல்லு* போன்ற திரைப்படங்களில் நடித்ததற்காகவும் இவர் குறிப்பிடத்தக்கவர். மலையாளத் திரைப்படங்களைத் தவிர, *ஆகாத்* மற்றும் *சதா சே உத்ததா ஆத்மி* ஆகிய இரண்டு இந்தி திரைப்படங்களிலும் நடித்துள்ளார். கோபி ஒரு திரைப்பட இயக்குனராகவும் தயாரிப்பாளராகவும் இருந்தார். கோபி 1986 பிப்ரவரி 20 அன்று தனது தொழில் வாழ்க்கையின் செல்வாக்கு மிக்க காலத்தில் பக்கவாதத்தால் முடங்கினார்.  

இவருக்கு 1991 இல் பத்மசிறீ விருது வழங்கப்பட்டது.  

1979 ஆம் ஆண்டில், *முரளியுடன் நஜாட்டாடி* திரைப்படத்தை கோபி இயக்கியுள்ளார். படம் இரண்டு முறை மட்டுமே திரையிடப்பட்டது. இப்போது அச்சு தொலைந்துவிட்டது. *உல்சவப்பிட்டென்னு*, *யாமனம்* மற்றும் *என்டே ஹிருத்யாத்திண்டே* *உதாமா* ஆகிய மூன்று திரைப்படங்களையும் இயக்கியுள்ளார். உடல் ஊனமுற்ற நபரைப் பற்றிய அவரது *யாமனம்*, 1991 இல் தேசிய விருது நடுவர் மன்றத்தால் சமூகப் பிரச்சினைகள் குறித்த சிறந்த திரைப்படமாக தேர்ந்தெடுக்கப்பட்டது.  

2008 ஜனவரி 24 அன்று, கோபி மார்பு வலியால் மருத்துவமனையில் சேர்க்கப்பட்டார். மாரடைப்பு காரணமாக ஐந்து நாட்களுக்குப் பிறகு இறந்தார். இவரது கடைசி பாத்திரம் பாலச்சந்திர மேனனின் *டி இங்கொட்டு நோக்கியே* (2008) என்ற படத்தில் இருந்தது.  

### நூலாசிரியராக
கோபி இரண்டு புத்தகங்களை எழுதியுள்ளார். இவரது புத்தகம் *அபிநயம் அனுபவம்* (நடிப்பு, அனுபவம்), 1994 இல் திரைப்படம குறித்த சிறந்த புத்தகத்திற்கான தேசிய திரைப்பட விருதை வென்றது.
# கல்லாங், சிங்கப்பூர்

**கல்லாங்** (Kallang) என்பது சிங்கப்பூரின் மத்திய பிராந்தியத்தில் அமைந்துள்ள ஒரு திட்டமிடல் பகுதி மற்றும் குடியிருப்பு நகரமாகும் .  

நகரத்தின் வளர்ச்சி சிங்கப்பூரின் மிக நீளமான நதியான கல்லாங் நதியை மையமாகக் கொண்டுள்ளது. கல்லாங் திட்டமிடல் பகுதி வடக்கில் தோ பயோ, கிழக்கில் கெய்லாங், தென்கிழக்கில் மரைன் பரேட், தெற்கில் மெரினா கிழக்கு, தென்மேற்கில் டவுன்டவுன் கோர், மேற்கில் ரோச்சர் மற்றும் நியூட்டன், அதே போல் வடமேற்கில் நோவனா ஆகியவையும் உள்ளன. .  

அதன் வரலாறு முழுவதும், கல்லாங் பல தேசிய அடையாளங்களுக்கான இடமாக இருந்து வருகிறது. அவற்றில் சில பழைய தேசிய அரங்கம் மற்றும் நாட்டின் முதல் நோக்கத்திற்காக கட்டப்பட்ட பொது விமான நிலையமான கல்லாங் விமான நிலையம் உட்பட கல்லாங் பேசின் கரையில் கட்டப்பட்டுள்ளன. புகழ்பெற்ற கல்லாங் கர்ஜனை மற்றும் கல்லாங் அலை ஆகியவை 18 தேசிய தின அணிவகுப்புகளை நடத்திய முன்னாள் தேசிய அரங்கத்தில் வேர்களைக் காணலாம். அத்துடன் பல குறிப்பிடத்தக்க கலாச்சார மற்றும் விளையாட்டு நிகழ்வுகள் உட்பட. எனவே, சிங்கப்பூரின் விமான மற்றும் விளையாட்டு வரலாறுகளில் கல்லாங் முக்கியப் பங்கு வகிக்கிறது.  

இன்று, கல்லாங் ஜலான் பெசார் விளையாட்டரங்கம் மற்றும் சிங்கப்பூர் விளையாட்டு மையம் ஆகியவற்றின் இருப்பிடமாக அறியப்படுகிறது, இது புதிய தேசிய விளையாட்டரங்கம் மற்றும் சிங்கப்பூர் உட்புற விளையாட்டரங்கத்தின் தாயகமாக உள்ளது. புதிய தேசிய அரங்கம் 2016 ஆம் ஆண்டில் தேசிய தின அணிவகுப்பை நடத்தியது, அதே நேரத்தில் சிங்கப்பூர் உள்ளரங்க அரங்கம் உலகத் தரம் வாய்ந்த இசை நிகழ்ச்சிகளையும் உலகெங்கிலும் உள்ள புகழ்பெற்ற கலைஞர்களின் நிகழ்ச்சிகளையும் அடிக்கடி நடத்துகிறது.  

## சொற்பிறப்பு
இப்போது கல்லாங் இருக்கும் பகுதி முதலில் சிங்கப்பூரின் 1830 கணக்கெடுப்பு வரைபடத்தில் "கிலாங்" என்று தோன்றியது. 1838 வாக்கில், அந்த இடத்தின் பெயர் "கெலாங்" என்று உச்சரிக்கப்பட்டது. நவீன கால "கல்லாங்" 1842 முதல் பயன்பாட்டில் உள்ளது,  

கல்லாங் என்பது ஓராங் பிட்வாண்டா கல்லாங் என்று அழைக்கப்படும் ஓரங் லாட்டின் ஒரு குறிப்பிட்ட குழு ( "கடலின் மக்கள்") என்று ஒரு பழைய மலாய் குறிப்பு கூறுகிறது. அவர்கள் கல்லாங் நதி மற்றும் சிங்கப்பூர் ஆற்றின் அருகே வசித்து வந்தார்கள். ராபிள்ஸ் தரையிறங்கும் நேரத்தில் 1819 ஆம் ஆண்டில், சுமார் 500 ஒராங் பிதுவா கல்லாங் இருந்துள்ளனர். 1824 ஆம் ஆண்டில், டெமெங்குங் ஓராங் பிதுவா கல்லாங்கை மலேசியாவின் சொகூரிலுள்ள புலை நதிக்கு மீளக்குடியமர்த்தினார். அவர்கள் சுமார் 100 குடும்பங்களைக் கொண்டிருந்தனர். இருப்பினும், 1847 ஆம் ஆண்டில், அவர்களில் பெரும்பாலோர் ஒரு பெரியம்மை தொற்றுநோயால் இறந்தனர். 1848 வாக்கில், ஒராங் பிதுவா கல்லாங் கிட்டத்தட்ட அழிந்துவிட்டது.  

## நிலவியல்

### நிலப்பரப்பு
கல்லாங்கின் நிலப்பரப்பு பொதுவாக தட்டையானது மற்றும் தாழ்வானது. கடல் மட்டத்திலிருந்து 15 மீட்டருக்கு மேல் உயரமில்லை.  

### ராபிள்ஸின் தரையிறக்கம்
நவீன சிங்கப்பூரின் நிறுவனர் சர் இசுடாம்போர்ட் ராபிள்ஸ் 1819 ஆம் ஆண்டில் சிங்கப்பூர் நிலப்பரப்பில் முதன்முதலில் தரையிறங்கிய சரியான இடம் தொடர்பான சர்ச்சை உள்ளது. சிங்கப்பூர் நதியின் ராபிள்ஸ் தரையிரங்கிய தளம் பொதுவாக அசல் தரையிறங்கும் இடம் என்று நம்பப்பட்டாலும், பிற ஆதாரங்கள் அந்த கூற்றை சவால் விடுக்கின்றன. சோ கிளான் காப்பகங்களில் உள்ள பதிவின் அடிப்படையில், இன்றைய கல்லாங் ரிவர்சைடு பூங்காவில் ராபிள்ஸ் அதற்கு பதிலாக கல்லாங் பேசினில் இறங்கியிருக்கலாம்.
# பி. இராஜகோபால் (தொழிலதிபர்)


**பி. இராஜகோபால்** (*P. Rajagopal*, ஆகத்து 5, 1947 - சூலை 18, 2019), இந்தியாவில் சென்னையில் உள்ள சரவண பவன் சங்கிலி உணவகங்களின் நிறுவனர் ஆவார். தமிழ்நாட்டில் ஒரு கிராமப்புற விவசாய குடும்பத்தில் பிறந்தார். குறைந்த அளவே கல்வி கற்றுள்ள இவர், ஒரு உலகளாவிய உணவக சங்கிலியைக் கட்டினார். பிற்கால வாழ்க்கையில், அவர் 2001 ஆம் ஆண்டு நடந்த கொலைக்குற்றத்திற்காக தண்டனை பெற்றார். மேலும் ஜூலை 2019 இல் ஆயுள் தண்டனை அனுபவிக்கத் தொடங்கினார். சிறையில் அடைக்கப்பட்ட பல நாட்களுக்குப் பிறகு, அவருக்கு மாரடைப்பு ஏற்பட்டு இறந்தார்.  

## தொழில்
இராஜகோபால் இந்தியாவின் தமிழ்நாட்டின் தூத்துக்குடி மாவட்டத்தில் உள்ள ஒரு சிறிய கிராமமான புன்னையாடியில் பிறந்தார். அவரது தந்தை வெங்காய விற்பனையாளர்; அவரது தாயார் ஒரு இல்லத்தரசி ஆவார். 1973 இல், சென்னைக்கு வந்து ஒரு சில ஆண்டுகளுக்கு பிறகு, இவர் மளிகை பொருட்களை விற்பனை செய்யும் ஒரு பொது அங்காடியை கே. கே. நகரில் தொடங்கினார். 1981 ஆம் ஆண்டில், தனது முதல் உணவகமான சரவண பவனை சென்னையில் திறந்தார். 2019 ஆம் ஆண்டளவில், அவரது நிறுவனம் 24 நாடுகளில் 127 உணவகங்களாக விரிவடைந்து, சுமார் 5,000 பேருக்கு வேலை வழங்கியது.  

## குற்றம்
ஒரு ஜோதிடரின் ஆலோசனையின் பேரில், இவர் தனது ஊழியர்களில் ஒருவரின் மகள் ஜீவஜோதியை தனது மூன்றாவது மனைவியாக அழைத்துச் செல்ல முயன்றார். ஆனால் ஜீவஜோதி ஏற்கனவே திருமணமானவர். அவர், இராஜகோபாலை நிராகரித்தார். அதனால், இராஜகோபால் ஜீவஜோதி மற்றும் அவரது குடும்பத்தினருக்கு எதிராக பல அச்சுறுத்தல்கள், அடிதடிகள் மற்றும் பேயோட்டுதல் ஆகியவற்றை திட்டமிட்டார். 2001 ஆம் ஆண்டில், ஒரு கொலை முயற்சிக்குப் பிறகு, ஜீவஜோதியின் கணவர் சாந்தகுமாரின் கொலைக்கு வெற்றிகரமாக திட்டமிட்டார். இந்தக் கொலைக்காக, இவருக்கு ஆயுள் தண்டனை விதிக்கப்பட்டது.  

## கொலைக்கு ஆயுள் தண்டனை
2001 ல் ஊழியர் சாந்தகுமார் கொலை மற்றும் சாந்தகுமாரின் மனைவி ஜீவஜோதியை பாலியல் துன்புறுத்தல் ஆகியவற்றுக்கு உட்படுத்தியதற்காக, 2009 ஆம் ஆண்டில், நிறுவனர் ராஜகோபாலுக்கு சென்னை உயர்நீதிமன்றம் ஆயுள் தண்டனை விதித்தது. இதன் பிறகு, சரவண பவன் உணவக சங்கிலியின் பிராண்ட் மதிப்பு சரிந்தது. ஜீவஜோதி அவரது உதவி மேலாளர்களில் ஒருவரின் மகள் ஆவார். இராஜகோபால் ஜீவஜோதியை திருமணம் செய்து கொள்ள விரும்பினார். ஆனால் அவள் ஏற்கனவே சாந்தகுமாரை மணந்தவர். அதனால், சாந்தகுமார் கடத்தப்பட்டு அவரது உடல் சில நாட்களுக்கு பின்னர் மேற்கு தொடர்ச்சி மலைத்தொடரில் உள்ள ஒரு சுற்றுலா நகரத்தில் உள்ள பயணியர் தங்குமிடத்தில், கழுத்தை நெரிக்கப்பட்ட நிலையில் காணப்பட்டது. இராஜகோபால் மருத்துவ காரணங்களுக்காக ஜாமீனில் விடுவிக்கப்பட்டார். அதே நேரத்தில் அவரது வழக்கு இந்திய உச்ச நீதிமன்றத்தில் மேல்முறையீடு செய்யப்பட்டது. எவ்வாறாயினும், அவரது சிறைத் தண்டனையை ஆயுள் தண்டனையாக உயர்த்தி, கீழ் நீதிமன்றத்தின் தண்டனையை உறுதிசெய்து ஒரு தீர்ப்பு வழங்கப்பட்டது.  

### உச்சநீதிமன்றம் உறுதி
இராஜகோபாலின் கொலை தண்டனை மற்றும் ஆயுள் தண்டனை ஆகியவற்றை இந்திய உச்ச நீதிமன்றம் 2019 மார்ச் 29 அன்று உறுதி செய்தது. இசுடான்லி மருத்துவக் கல்லூரி மருத்துவமனையின் சிறை வார்டில் இருந்து சென்னையில் உள்ள விஜயா மருத்துவமனைக்கு மாற்றுவதற்கு சென்னை உயர் நீதிமன்றம் அனுமதி வழங்கியது. அங்கு இவர் ஜூலை 18, 2019 அன்று காலை காலமானார்.
# கினோவா



**கினோவா (Quinoa)** (*செனோபோடியம் கினோவா*; or , from Quechua **' or **') நாயுருவி (அமரந்தேசியே) குடும்பத்தில் உள்ள ஒரு பூக்கும் தாவரமாகும். கினோவா புல்வகைத் தாவரமன்று; இது ஒரு போலி கூலவகையாகும். இது புதினா, நாயுருவி (அமரந்து) வகைத் தாவரங்களோடு உறவுடையதாகும். இது, அதன் உண்ணக்கூடிய விதைகளுக்காகப் பயிரிடப்படும் ஆண்டுச் செடிவகையாகும்; இந்த விதைகளில் மற்ற கூலங்களை விட கூடுதலான புரதமும் நார்ப்பொருளும் பி உயிர்ச்சத்துகளும் கனிமச் சத்துகளும் உள்ளன. வடமேற்குத் தென் அமெரிக்காவில் ஆண்டிசு மலைத் தொடரில் தோன்றியுள்ளது. இது முன்பு கால்நடைத் தீவனமாக 5200–7000 ஆண்டுகளுக்கு முன்னரே பயன்பட்டுள்ளது. இது 3000-4000 ஆண்டுகளுக்கு முன்னர் தான் மாந்தரின் உணவாக பொலீவியாவில் உள்ள பெரு படுகையின் தித்திகாக்கா ஏரியில் பயன்பட்டுள்ளது.  

இன்று, ஆண்டியன் பகுதி கினோவா பயிர் விளைச்சல் பெரும்பாலும் சிறிய பண்ணைகளாலும் கழகங்களாலும் செய்யப்படுகிறது. கினோவா பயிர்விளைச்சல் கென்யா, இந்தியா, ஐக்கிய அமெரிக்கா, மேலும் பல ஐரோப்பிய நாடுகள் உட்பட 70 நாடுகளில் செய்யப்படுகிறது. வட அமெரிக்கா, ஐரோப்பா, ஆஸ்திரேலியா ஆகிய நாடுகளில் கினோவா நுகர்வு கூடியுள்ளதால், கினோவா விலை 2006 இல் இருந்து 2013 க்குள் மும்மடங்கு ஏறியுள்ளது.  

## தாவரவியல்

### விவரிப்பு
*செனோபோடியம் கினோவா (Chenopodium quinoa)* ஓர் இருவித்திலை ஆண்டுத் தாவரமாகும். இது வழக்கமாக ஒரு மீ முதல் இரு மீ உயரம் வரை வளர்கிறது. இது இயல்பாக ஒன்று விட்டு ஒன்றாக அமைந்தஅகன்ற தூள்பூத்த மயிர்க்கால்கள் உள்ள இலைமடல்கள் கொண்டதாகும். ளையுடனோ இல்லாமலோ. பயிரிடும்வகையைப் பொறுத்து இதன் நடுத்தண்டு கிளையுடனோ இல்லாமலோ அமையலாம். தண்டின் நிறம் பச்சை, சிவப்பு, ஊதா நிறங்களில் இமைகிறது. பூ மஞ்சரி தாவர மேல்நுனியிலோ இலைக் கக்கத்திலோ அமைகிறது. ஒவ்வொரு மஞ்சரியிலும் நடுவச்சு ஒன்று அமையும். இதில் இருந்து அமரந்து வடிவத்தில் இரண்டாம் அச்சு அமையலாம் அல்லது குஞ்ச வடிவத்தில் மூன்றாம் அச்சும் உருவாகலாம். இதன் பழத்தில் 2 மிமீ விட்டமுள்ள விதைகள் வெள்ளை, சிவப்பு, கருப்பு நிறங்களில் பயிரிடும்வகையைப் பொறுத்து அமைகின்றன].  

### இயற்கைப் பரவல்

*செனோபோடியம் கினோவா* அதன் காட்டுவகையில் இருந்து அல்லது களைப்பயிரில் இருந்து பெரூவிய ஆண்டியப் பகுதியில் வீட்டினமாக்கப் பட்டுள்ளதாக நம்பப்படுகிறது. இது பயிரிடப்படும் பகுதியிலேயே பயிரிடாத (*செனோபோடியம் கினோவா* வகையான *மெலனோசுபெர்மம்* வளர்கிறது; இவை முந்தைய காட்டுவகையில் இருந்தோ பயிரிடும்வகையில் இருந்தோ தோன்றியிருக்கலாம்.  

## ஊட்டச்சத்துகள்

கினோவாவில் 13% நீரும் 64% மாவுப்பொருளும் 14% புரதமும் 6% கொழுப்பும் உள்ளது. 100 கிராம் அளவு பச்சைக் கினோவாவில் 20% அல்லது அதற்கும் கூடுதலான அளவு புரதமும் நார்ப்பொருளும் பல பி உயிர்ச்சத்துகளும் 46% இலைச்சத்தும் கனிமச்சத்தும் மகனீசியமும் பாசுவரமும் மாங்கனீசும் அமைகின்றன.  

சமைத்த கினோவாவில் 72% நீரும் 21% மாவுப்பொருளும் 4% புரதமும் 2% கொழுப்பும் உள்ளன. 100 கிராம் சமைத்த கினோவாவில் 120 கிகலோரு வெப்ப மதிப்பும் செறிவாக 30% மாங்கனீ சும் 22% பாசுவரமும் 10–19% நார்ப்பொருளும் இலைச்சத்தும் கனிமச்சத்தும் இரும்பும் துத்தநாகமும் மகனீசியமும் அமைகின்றன.  

கினோவா பசைமை அற்றது. இது விண்வெளிச் சூழலில் நெடுநாள் வாழப் பயன்படுத்துவதற்காகத் தெரிவு செய்யப்பட்ட செய்முறைப் பயிராகும்.  

## காட்சிமேடை
# விரதம் (திரைப்படம்)


***விரதம்*** 1987 ஆம் ஆண்டு தமிழில் வெளிவந்த திரைப்படமாகும். இந்த திரைப்படமானது மலையாளத்தில் வெளிவந்த *விருதம் (Vrutham)* என்ற திரைப்படத்தின் தமிழ் மொழிமாற்றத் திரைப்படம் ஆகும். ஐ. வி. சசி இயக்கத்தில் வெளிவந்த இத்திரைப்படத்தில் கமல்ஹாசன், சோபனா, சுரேஷ் கோபி மற்றும் பலர் நடித்திருந்தனர்.  

## நடிகர்கள்
- கமல்ஹாசன்
- சோபனா
- சுரேஷ் கோபி
- கீதா
- கேப்டன் ராஜூ
- எம். ஜி. சோமன்
- ஸ்ரீநாத்
- சுகுமாரி
- கே.பி.ஏ.சி. சன்னி
- திலகன்
- ஜனார்த்தனன்
- பாபு ஆண்டனி
- ரோகிணி
- பிரதாபசந்திரன்
- சங்கராடி
- ஐகனாத வர்மா
- குன்டார ஜானி
- வின்சென்ட்
- தேவன்
- சி. ஐ. பால்
- தொடுபுழா வசந்தி
- ஜோஸ் பிரகாஷ்
- வல்சலா மேனன்
- டி. பி. மாதவன்
- குன்சன்டி
- ஜெயலலிதா

## பாடல்கள்

ஷியாம் அவர்கள் இப்படத்திற்கு பாடல் இசை அமைத்துள்ளார், வைரமுத்து அவர்கள் தமிழ் பாடல் வரிகள் எழுதியுள்ளார்.